Oslo kommune hadde i lengre tid ønsket å etablere et «kultur-kvartal» som skulle gi kulturlivet i Oslo et samlingspunkt. Under prosessen med å finne et lokale for et rockemuseum i byen ble både kulturlivet og politiske krefter enige om Schous-kvartalet som et velegnet sted. Det nasjonale rockemuseet ble imidlertid lagt til Namsos i Trøndelag, der Rock City var i drift fra 2011 til 2015. Det har likevel vært et ønske å starte et privat museum i lokalene etter Schous Bryggerier.